ᱫᱟᱢᱚᱫᱚᱨ ᱜᱟᱰᱟ

ᱫᱟᱢᱚᱫᱚᱨ ᱜᱟᱰᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱛᱟᱞᱟ ᱛᱮ ᱞᱤᱸᱜᱤᱱ ᱠᱟᱱ ᱢᱤᱫ ᱢᱩᱬ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱜᱟᱰᱟ ᱰᱷᱤᱯ ᱫᱷᱟᱨᱮ ᱫᱷᱟᱨᱮ ᱟᱭᱢᱟ ᱞᱟᱹᱠᱛᱤᱭᱟᱱ ᱠᱷᱟᱫᱟᱱ ᱫᱷᱤᱨᱤ ᱠᱚ ᱢᱮᱱᱟᱜᱼᱟ ᱾ ᱢᱟᱬᱟ ᱫᱚ ᱱᱚᱶᱟ ᱜᱟᱰᱟ ᱯᱟᱪᱷᱮ ᱵᱟᱝᱞᱟ ᱨᱮᱜ ᱫᱩᱠ ᱢᱮᱱᱚᱜ ᱠᱟᱱ ᱛᱟᱦᱮᱸᱫ, ᱡᱟᱣ ᱥᱮᱨᱢᱟ ᱜᱮ ᱚᱱᱟ ᱥᱩᱨ ᱥᱩᱯᱩᱨ ᱴᱚᱴᱷᱟ ᱫᱚ ᱫᱟᱜ ᱛᱮ ᱩᱱᱩᱢᱮᱫ ᱛᱟᱦᱮᱸᱫ ᱾ ᱱᱚᱶᱟ ᱜᱟᱰᱟ ᱨᱮ ᱱᱤᱛᱚᱜ ᱫᱚ ᱟᱭᱢᱟ ᱪᱟᱸᱜᱟ ᱜᱟᱰᱟ ᱟᱨ ᱰᱮᱢ ᱮᱢᱟᱱ ᱠᱚ ᱛᱚᱞ ᱠᱟᱛᱮ ᱫᱟᱜ ᱥᱟᱧᱪᱟᱣ ᱠᱟᱛᱮ ᱵᱟᱱ ᱠᱷᱚᱱ ᱟᱹᱰᱤ ᱵᱟᱹᱲᱛᱤ ᱜᱮ ᱵᱟᱧᱪᱟᱣᱮᱜᱼᱟ ᱾ ᱥᱤᱨᱤᱡᱽ ᱫᱟᱢᱚᱫᱚᱨ ᱜᱟᱰᱟ ᱧᱩᱛᱩᱢ ᱫᱚ ᱫᱟᱢᱚ ᱟᱨ ᱩᱫᱚᱨ ᱥᱚᱸᱥᱠᱨᱤᱛ ᱟᱹᱲᱟᱹ ᱠᱷᱚᱱ ᱢᱮᱥᱟ ᱠᱟᱛᱮ ᱦᱩᱭ ᱟᱠᱟᱱᱟ ᱾ ᱫᱟᱢᱚ ᱢᱮᱱ ᱞᱮᱠᱷᱟᱱ "ᱵᱟᱵᱮᱨ" ᱟᱨ ᱩᱫᱚᱨ ᱢᱮᱱ ᱫᱚ "ᱞᱟᱡ" ᱾ ᱫᱟᱢᱚᱫᱚᱨ ᱢᱮᱥᱟ ᱠᱟᱛᱮ ᱢᱮᱱ ᱞᱮᱠᱷᱟᱱ "ᱢᱤᱫ ᱵᱟᱵᱮᱨ ᱞᱟᱡ ᱨᱮ ᱟᱹᱪᱩᱨ ᱟᱠᱟᱱᱟᱜ" ᱾ ᱪᱟᱸᱜᱟ ᱜᱟᱰᱟᱠᱚ ᱵᱚᱨᱚᱠᱟᱨ, ᱠᱚᱱᱟᱨ, ᱵᱚᱠᱟᱨᱚ, ᱦᱚᱨᱟᱨᱚ, ᱡᱚᱢᱩᱱᱤᱭᱟ, ᱦᱚᱨᱟᱨᱚ, ᱜᱷᱚᱨᱤ, ᱜᱩᱣᱟᱭᱟ, ᱠᱷᱚᱸᱰᱤᱭᱟ ᱟᱨ ᱵᱷᱮᱨᱟ ᱮᱢᱟᱱ ᱮᱢᱟᱱ ᱫᱚ ᱫᱟᱢᱚᱫᱚᱨ ᱜᱟᱰᱟ ᱨᱮᱱᱟᱜ ᱪᱟᱸᱜᱟ ᱜᱟᱰᱟ ᱠᱟᱱᱟ ᱾ ᱵᱚᱠᱟᱨᱚ ᱫᱚ ᱱᱚᱶᱟ ᱨᱮᱱᱟᱜ ᱥᱤᱨᱟᱹ ᱪᱟᱸᱜᱟ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱫᱚ ᱯᱚᱫᱽᱢᱟ ᱜᱟᱰᱟ ᱠᱷᱚᱱ ᱚᱰᱚᱠ ᱠᱟᱛᱮ ᱦᱟᱡᱟᱨᱤᱵᱟᱜᱽ ᱡᱤᱞᱞᱟᱹ ᱥᱮᱫ ᱛᱮ ᱞᱤᱸᱡᱤ ᱯᱟᱨᱚᱢ ᱠᱟᱛᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱵᱚᱞᱚᱣᱟᱠᱟᱱᱟ ᱟᱨ ᱫᱟᱢᱚᱫᱚᱨ ᱜᱟᱰᱟ ᱨᱮ ᱞᱤᱸᱡᱤ ᱢᱮᱥᱟ ᱦᱟᱠᱟᱱᱟ ᱾ ᱱᱚᱶᱟ ᱜᱟᱰᱟ ᱫᱚ ᱵᱩᱨᱩ ᱵᱩᱨᱩ ᱛᱮ ᱟᱹᱰᱤ ᱥᱚᱸᱡ ᱞᱤᱸᱡᱤᱜ ᱠᱟᱱᱟ ᱾ ᱵᱚᱠᱟᱨᱚ ᱫᱚ ᱱᱚᱶᱟ ᱨᱮᱱᱟᱜ ᱥᱤᱨᱟᱹ ᱪᱟᱸᱜᱟ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱫᱚ ᱯᱚᱫᱽᱢᱟ ᱜᱟᱰᱟ ᱠᱷᱚᱱ ᱚᱸᱰᱚᱠ ᱠᱟᱛᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱥᱮᱫ ᱛᱮ ᱞᱤᱸᱜᱤ ᱯᱟᱨᱚᱢ ᱠᱟᱛᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱵᱚᱞᱚᱣᱟᱠᱟᱱᱟ ᱟᱨ ᱫᱟᱢᱚᱫᱚᱨ ᱜᱟᱰᱟ ᱨᱮ ᱞᱤᱸᱡᱤ ᱢᱮᱥᱟ ᱦᱟᱠᱟᱱᱟ ᱾ ᱱᱚᱶᱟ ᱜᱟᱰᱟ ᱫᱚ ᱵᱩᱨᱩ ᱵᱩᱨᱩ ᱛᱮ ᱟᱹᱰᱤ ᱥᱚᱸᱡ ᱞᱤᱸᱜᱤᱱ ᱠᱟᱱᱟ ᱾ ᱫᱩᱠᱷ ᱱᱟᱹᱭ ᱡᱟᱹᱯᱩᱫ ᱨᱤᱛᱩ ᱚᱠᱛᱚ ᱨᱮ ᱪᱷᱚᱴᱱᱟᱜᱽ ᱯᱩᱨ ᱢᱟᱲᱚᱵᱷᱩᱢᱤ ᱮᱞᱟᱠᱟ ᱨᱮ ᱞᱮᱠᱷᱟᱜᱩᱴ ᱑᱔᱐᱐ ᱢᱤᱞᱤᱢᱤᱴᱚᱨ ᱡᱟᱹᱲᱤ ᱦᱩᱭᱩᱜᱼᱟ ᱾ ᱱᱚᱶ ᱫᱟᱜ ᱫᱚ ᱫᱟᱢᱚᱫᱚᱨ ᱜᱟᱰᱟ ᱟᱨ ᱪᱟᱸᱜᱟ ᱜᱟᱰᱟ ᱨᱮ ᱞᱤᱸᱜᱤ ᱢᱮᱥᱟ ᱠᱟᱛᱮ ᱱᱚᱶᱟ ᱨᱮᱱᱟᱝ ᱫᱚᱲᱚᱝ ᱥᱮᱫ ᱛᱮ ᱟᱹᱰᱤ ᱦᱩᱫᱽ ᱞᱤᱸᱜᱤᱜᱼᱟ ᱾ ᱱᱚᱶᱟ ᱫᱷᱤᱯ ᱠᱷᱮᱨᱪᱚ ᱥᱟᱶ ᱛᱮ ᱰᱷᱤᱯ ᱨᱮ ᱵᱟᱱ ᱮ ᱥᱤᱨᱟᱡᱟᱹᱣ ᱛᱟᱦᱮᱸᱫ ᱟᱹᱰᱤ ᱥᱮᱫᱟᱭ ᱠᱷᱚᱱ ᱾ ᱫᱟᱢᱚᱫᱚᱨ ᱵᱷᱮᱞᱞᱤ ᱦᱟᱡᱤᱨᱟᱵᱟᱜᱽ, ᱵᱚᱠᱟᱨᱚ, ᱠᱚᱫᱚᱨᱚᱢᱟ ᱮᱢᱟᱱ ᱮᱞᱮᱠᱟ ᱥᱮᱫ ᱛᱮ ᱫᱟᱢᱚᱫᱚᱨ ᱵᱷᱮᱞᱞᱤ ᱫᱚ ᱢᱮᱱᱟᱜ-ᱟ ᱾ ᱱᱚᱶᱟ ᱵᱷᱮᱞᱞᱤ ᱫᱚ ᱟᱭᱢᱟ ᱠᱷᱟᱫᱟᱱ ᱫᱷᱤᱨᱤ ᱛᱮ ᱯᱮᱨᱮᱡ ᱟᱠᱟᱱᱟ ᱾ ᱜᱟᱰᱟ ᱫᱟᱜ ᱢᱮᱱᱟᱜ ᱠᱷᱟᱹᱛᱤᱨ ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮ ᱟᱭᱢᱟ ᱠᱟᱹᱨᱜᱟᱹᱲ ᱵᱮᱨᱮᱫ ᱠᱟᱛᱮ ᱠᱟᱹᱣᱰᱤᱟᱹᱨᱤ ᱠᱚ ᱠᱮᱴᱮᱡ ᱟᱠᱟ ᱟ ᱾ ᱑᱙᱔᱘ ᱥᱟᱞᱮ ᱨᱮ ᱥᱟᱝᱜᱮ ᱩᱱᱩᱭᱦᱟᱹᱨ ᱫᱟᱜ ᱰᱮᱢ ᱠᱚ ᱵᱚᱨᱮᱫ ᱞᱮᱜ-ᱟ, ᱡᱟᱦᱟᱸ ᱯᱷᱩᱨᱜᱟᱹᱞ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱢᱟᱨᱟᱝ ᱫᱟᱜ ᱰᱮᱢ ᱛᱟᱦᱮᱸᱠᱟᱱᱟ ᱾ ᱱᱤᱛᱚᱜ ᱱᱚᱸᱰᱮ ᱡᱷᱟᱨᱤᱭᱟ, ᱨᱟᱹᱱᱤᱜᱚᱸᱡᱽ, ᱯᱟᱪᱮ ᱵᱚᱠᱟᱨᱚ, ᱥᱟᱢᱟᱝ ᱵᱚᱠᱟᱨᱚ, ᱨᱟᱢᱜᱚᱲ, ᱠᱚᱧᱮ ᱠᱚᱨᱟᱱᱯᱩᱨᱟ, ᱮᱛᱚᱢ ᱠᱚᱨᱟᱱᱯᱩᱨᱟ ᱠᱚᱨᱮ ᱠᱚᱭᱞᱟ ᱠᱷᱟᱫᱟᱱ ᱠᱚ ᱢᱮᱱᱟᱜ-ᱟ ᱾ ᱥᱟᱹᱠᱷᱭᱟᱹᱛ